b"\n_START_ARTICLE_\nKapuluan\n_START_PARAGRAPH_\nAng kapuluan (Ingles: archipelago), ay isang lupon ng mga pulo o kaya'y katubigan na naglalaman ng mga malalaki o maliliit na pulo._NEWLINE_Ang Pilipinas, Hapon, Indonesia, Taiwan,  Bagong Silandiya, Maldives at ang Kapuluang Britaniko ay mga tanyag na halimbawa ng mga kapuluan.\n_START_SECTION_\nUring panggeology\n_START_PARAGRAPH_\nAng mga kapuluan ay maaring matagpuang nagiisa sa malawak na bahagi ng karagatan o kaya'y kalapit lamang ng mga malalaking anyong lupa. Halimbawa, ang  Eskosya ay may humigit kumulang 700\xc2\xa0na pulong pumapalibot dito na bumubuo ng mga kapuluan._NEWLINE_Ang mga kapuluan ay madalas nabuo mula sa pagsabog ng mga bulkan sa ilalim ng dagat ngunit maari ring mabuo dulot ng erosyon, deposisyon, at pagbabago sa elebasyon ng lupa. Naaayon sa pinagmulan nito, ang mga isla ay inuuri bilang mga oceanic islands, continental fragments, o continental islands."